Document ID: 32004L0095

KOMISJONI DIREKTIIV 2004/95/EÜ,
24. september 2004,
millega muudetakse nõukogu direktiivi 90/642/EMÜ selles kehtestatud bifentriini ja famoksadooni jääkide piirnormide osas
(EMPs kohaldatav tekst)
EUROOPA ÜHENDUSE KOMISJON,
võttes arvesse Euroopa Ühenduse asutamislepingut,
võttes arvesse nõukogu 27. novembri 1990. aasta direktiivi 90/642/EMÜ teatavates taimset päritolų saadustes, kaasa arvatud puu- ja köögiviljas, sisalduvate ja nende pinnal esinevate pestitsiidide jääkide piirnormide kehtestamise kohta, (1) eriti selle artiklit 7,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (2) eriti selle artikli 4 lõike 1 punkti f,
ning arvestades järgmist:
(1)
Vastavalt direktiivile 91/414/EMÜ vastutavad teatavate põllukultuuride suhtes taimekaitsevahendite kasutusloa andmise eest liikmesriigid. Selliste kasutuslubade aluseks peab olema inimeste ja loomade tervist ning keskkonda mõjutavate tegurite hinnang. Hinnangu andmisel tuleb arvesse võtta kasutajate ja kõrvalseisjate kokkupuuteid pestitsiidiga ning selle mõju maa-, vee- ja õhukeskkonnale, samuti töödeldud põllukultuurides sisalduvate jääkainete tarbimise mõju inimestele ja loomadele.
(2)
Jääkide piirnormid (MRL) kehtestatakse selliselt, et kasutatakse efektiivse taimekaitse saavutamiseks vajalikku miinimumkogust pestitsiide nii, et jääkainet on väikseim võimalik kogus ja see on toksikoloogiliselt aktsepteeritav, eriti hinnangulist toidu kaudu omastamist arvesse võttes.
(3)
Pestitsiidide jääkide piirnorme tuleks aeg-ajalt läbi vaadata. Uute kasutusviiside, teabe ja andmete arvessevõtmiseks võib neid muuta.
(4)
Pestitsiidide jääkide piirnormid määratakse kindlaks analüütiliselt määratud alammäärale, kui taimekaitsevahendite lubatud kasutamise tagajärjel ei leita toiduainetes või nende pinnal märkimisväärselt pestitsiidijääke või kui nende kasutamine ei olnud lubatud või kui liikmesriikide poolt lubatud kasutamiseks ei esitatud vajalikke andmeid või kui kolmandates riikides kasutamiseks ei esitatud vajalikke andmeid ning selle tagajärjel leidub ühenduse turul ringlusesse lastavates toiduainetes või nende pinnal pestitsiidijääke.
(5)
Teave teatavate direktiiviga 90/642/EMÜ hõlmatud pestitsiidide uute või muutunud kasutusviiside kohta on komisjonile edastatud. See puudutab bifentriini, mille jääkide piirnormid on sätestatud komisjoni direktiiviga 2002/79/EÜ, (3) ja famoksadooni, mille jääkide piirnormid on sätestatud komisjoni direktiiviga 2003/60/EÜ. (4)
(6)
Tarbijate eluaegset kokkupuutumist kõnealuste pestitsiididega toiduainete kaudu, mis võivad sisaldada nende pestitsiidide jääke, on hinnatud ja mõõdetud vastavalt ühenduses kasutatavatele menetlustele ja tavadele, arvestades Maailma Tervishoiuorganisatsiooni avaldatud juhiseid. (5) On välja arvutatud, et asjassepuutuvad pestitsiidide jääkide piirnormid tagavad, et aktsepteeritavaid päevaseid koguseid ei ületata.
(7)
Famoksadooni puhul, millel on olemas akuutne etalonannus (ARfD), on tarbijate akuutset kokkupuudet sellega toiduainete kaudu, mis võivad sisaldada nende pestitsiidide jääke, hinnatud ja mõõdetud vastavalt Euroopa Ühenduses kasutatavatele menetlustele ja tavadele, võttes arvesse Maailma Tervishoiuorganisatsiooni avaldatud juhiseid. Taimede teaduskomitee arvamusi, eriti nõuandeid ja soovitusi pestitsiididega töödeldud toiduainete tarbijate kaitse osas on arvesse võetud. Famoksadooni sissevõtmise hindamine näitab, et asjakohaste jääkide piirnormide kehtestamisel akuutset etalonannust ei ületata. Bifentriini puhul on kättesaadava teabe hindamine näidanud, et akuutset etalonannust ei nõuta ja seetõttu ei ole lühiajaline hinnang vajalik.
(8)
Seetõttu on kohane kehtestada kõnealuste pestitsiidide jääkidele uued piirnormid.
(9)
Seetõttu tuleb direktiivi 90/642/EMÜ vastavalt muuta.
(10)
Jääkide ajutiste piirnormide (MRLs) kehtestamine või muutmine ühenduse tasemel ei takista liikmesriikidel famoksadooni ajutiste piirnormide kehtestamist vastavalt direktiivi 91/414/EMÜ artikli 4 lõike 1 punktile f ja nimetatud direktiivi VI lisale. Nelja aastat peetakse asjaomase toimeaine edasiste kasutusviiside lubamiseks piisavaks. Pärast seda peaksid jääkide piirnormid muutuma lõplikuks.
(11)
Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA DIREKTIIVI:
Artikkel 1
Direktiivi 90/642/EMÜ II lisas esitatud bifentriini ja famoksadooni jääkide piirnormid asendatakse käesoleva direktiivi lisas esitatutega.
Artikkel 2
1. Liikmesriigid võtavad vastu ja avaldavad hiljemalt 25. märtsiks 2005 käesoleva direktiivi järgimiseks vajalikud õigusnormid. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
Liikmesriigid kohaldavad kõnealuseid sätteid 26. märtsist 2005.
Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.
Artikkel 3
Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
Artikkel 4
Käesolev direktiiv on adresseeritud liikmesriikidele.
Brüssel, 24. september 2004

Labels: 0
3
20